-อายุ20แล้วแต่รูปร่างเหมือนผู้ชายมากค่ะ อกแบน(28 นิ้ว)สะโพก(29นิ้ว) แต่ประจำเดือนก็มาทุกเดือนนะคะ แต่อาจจะวันคลาดเคลื่อนบ้าง มีสิวที่หน้า หลัง หน้ามัน มีหนวด มีขนแขนขาหลังและท้องน้อย -สูง154 หนัก43 มีโรคประจำตัวคือไฮโปไทรอยด์ และกินยาอยู่ค่ะ -อยากถามคุณว่า : แบบนี้ผิดปกติไหมคะ แล้ว ควรไปตรวจฮอโมนไหมคะ / ผู้หญิงสามารถกินโปรกีโนว่าเหมือนสาวประเภทสองได้ไหมคะ / มีทางทำให้รูปร่างเหมือนผู้หญิงมากขึ้นไหมคะTT ''ขอบคุณมากๆเลยค่ะ''
สวัสดีค่ะ หากมีประจำเดือนมาสม่ำเสมอทุกเดือน แสดงว่ามีการตกไข่ที่ปกติ มีโอกาสที่จะมีฮอร์โมนผิดปกติในร่างกายได้น้อยไม่แนะนำให้ซื้อยาฮอร์โมนใดๆมารับประทานเอง เนื่องจากการได้รับฮอร์โมนเพศหญิงมากเกินไปในระยะยาว อาจทำให้เพิ่มโอกาสการเป็นมะเร็งเยื่อบุโพรงมดลูก หรือมีเส้นเลือดดำที่ขาตีบ เส้นเลือดในปอดอุดตันได้ การใช้จึงควรใช้เมื่อมีข้อบ่งชี้เช่นมีความผิดปกติของระดับฮอร์โมนในร่างกายจริงเท่านั้น และใช้ภายใต้การดูแลของแพทย์ควรพบสูตินรีแพทย์เพื่อตรวจร่างกายและอัลตราซาวน์หน้าท้องดูเบื้องต้นว่าไม่มีโรคทางนรีเวชใดๆ เรื่องของรูปร่างนั้น อาจแตกต่างกันไปในแต่ละคน ไม่ได้ขึ้นกับฮอร์โมนเพศอย่างเดียว เน้นการออกกำลังกายอย่างสม่ำเสมอเพื่อเสริมสร้างกล้ามเนื้อให้แข็งแรงดีกว่าค่ะ